{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu prijedloga Zakona o izmjenama i dopunama Zakona o Uredu za suzbijanje korupcije i organiziranog kriminaliteta"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO OPAČAK","PRIJEDLOG ZAKONA O IZMJENAMA I DOPUNAMA ZAKONA O UREDU ZA SUZBIJANJE KORUPCIJE I ORGANIZIRANOG KRIMINALITETA","Prijedlog komentara\n\nPredlažem da se izmjenama Zakona o USKOK-u izričito predvidi nadležnost Ureda za istrage u području sporta, uključujući sumnje na namještanje utakmica, manipulaciju rezultatima i zlouporabu tehnologije (primjerice VAR sustava). U javnosti se često pojavljuju sumnje da odluke donesene putem VAR-a u HNL-u i Prvoj NL nisu uvijek transparentne niti nepristrane, što otvara prostor za korupciju i pogodovanje. USKOK bi trebao razviti specijalizirani odjel za suzbijanje kriminaliteta u sportu, u suradnji s policijom, HNS-om i međunarodnim tijelima (UEFA, EUROPOL). Također je važno osigurati zaštitu zviždača i strogu transparentnost u upravljanju VAR tehnologijom.\n\n\n\nU javnosti postoji izraženo nepovjerenje u korištenje VAR-a, koje proizlazi iz percepcije da se koristi selektivno – neke se situacije ignoriraju, dok se druge tumače tako da pogoduju određenim klubovima. Takva percepcija narušava integritet sportskih natjecanja i opravdano stvara sumnju na pogodovanje i korupciju. Uključivanjem sporta i zlouporaba tehnologija u nadležnost USKOK-a omogućila bi se transparentna kontrola i procesuiranje mogućih zlouporaba te vraćanje povjerenja javnosti u nogometna natjecanja.\n\n\n\nKako bi se dodatno smanjilo nepovjerenje i povećala transparentnost, predlažem da se uvede obveza javne i jasne komunikacije odluka donesenih putem VAR tehnologije. To uključuje objavu snimki i audio-komunikacije između sudaca u realnom vremenu ili neposredno nakon utakmice, kako bi javnost mogla razumjeti obrazloženje svake odluke. Time bi se smanjila percepcija selektivne primjene VAR-a, ojačalo povjerenje gledatelja i spriječile sumnje na pogodovanje i korupciju.","Nije prihvaćen","Sukladno članku 21. Zakona o Uredu za suzbijanje korupcije i organiziranog kriminaliteta (\"Narodne novine\" br. 76/09., 116/10., 145/10., 57/11., 136/12., 148/13., 70/17; dalje u tekstu: ZUSKOK), propisana je stvarna nadležnost Ureda, pri čemu su taksativno navedena kaznena djela za čije je postupanje nadležan USKOK.\nU skladu s navedenim zakonskim odredbama, Ured je ovlašten poduzimati radnje u svim predmetima koji se odnose na kaznena djela vezana uz korupciju i nezakonito pogodovanja, neovisno o području njihova počinjenja pa tako i u slučajevima kada su ista počinjena u kontekstu sportskih aktivnosti i djelovanja. \n\nZaštita osoba koje prijavljuju nepravilnosti propisana je Zakonom o zaštiti prijavitelja nepravilnosti (Narodne novine broj 46/22), a ne Zakonom o Uredu za suzbijanje korupcije i organiziranog kriminaliteta."]